CELEX: 62008CA0069
Language: lt
Date: 2009-07-16 00:00:00
Title: Byla C-69/08: 2009 m. liepos 16 d. Teisingumo Teismo (antroji kolegija) sprendimas byloje (Tribunale di Napoli — Sezione Lavoro (Italija) prašymas priimti prejudicinį sprendimą) r prieš ins (Socialinė politika — Darbuotojų apsauga — Darbdavio nemokumas — Direktyva 80/987/EEB — Pareiga apmokėti visus nepatenkintus reikalavimus, neviršijant iš anksto nustatytos aukščiausios ribos — Darbuotojo reikalavimų garantijų institucijai pobūdis — Senaties terminas)

12.9.2009   
            
            
               LT
            
            
               Europos Sąjungos oficialusis leidinys
            
            
               C 220/9
            
         2009 m. liepos 16 d. Teisingumo Teismo (antroji kolegija) sprendimas byloje (Tribunale di Napoli — Sezione Lavoro (Italija) prašymas priimti prejudicinį sprendimą) r prieš ins
   (Byla C-69/08) (1)
   
   (Socialinė politika - Darbuotojų apsauga - Darbdavio nemokumas - Direktyva 80/987/EEB - Pareiga apmokėti visus nepatenkintus reikalavimus, neviršijant iš anksto nustatytos aukščiausios ribos - Darbuotojo reikalavimų garantijų institucijai pobūdis - Senaties terminas)
   2009/C 220/13
   Proceso kalba: italų
   
      Prašymą priimti prejudicinį sprendimą pateikęs teismas
   
   Tribunale di Napoli — Sezione Lavoro
   
      Šalys pagrindinėje byloje
   
   
      Ieškovė: Raffaello Visciano
   
      Atsakovė: Istituto nazionale della previdenza sociale (INPS)
   
      Dalykas
   
   Prašymas priimti prejudicinį sprendimą — Tribunale di Napoli Sezione Lavoro — 1980 m. spalio 20 d. Tarybos direktyvos 80/987/EEB dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo(OL L 283, p. 23; 2004 m. specialusis leidimas lietuvių k., 5 sk., 1 t., p. 217) 3 ir 4 straipsnių išaiškinimas — Išeitinė išmoka, atitinkanti trijų paskutinių iki darbo sutarties nutraukimo mėnesių darbo užmokesčius, neviršijant iš anksto nustatytos ribos — Darbdavio išmokėtų avansų atėmimas iš išmokos — Nacionalinės teisės aktai, leidžiantys tą pačią išmoką kvalifikuoti skirtingai, atsižvelgiant į jų turinį ir leidžiantys pakeisti kreipimosi į teismą senaties terminą
   
      Rezoliucinė dalis
   
   
               1.
            
            
               1980 m. spalio 20 d. Tarybos Direktyvos 80/987/EEB dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo 3 ir 4 straipsniai nedraudžia nacionalinės teisės aktų, kurie neapmokėtus darbuotojų reikalavimus, išmokamus garantijų institucijos, leidžia kvalifikuoti kaip „socialinio draudimo išmokas“.
            
         
               2.
            
            
               Direktyva 80/987 nedraudžia nacionalinės teisės aktų, kuriuose pirminis, su darbo užmokesčiu susijęs darbuotojo reikalavimas naudojamas tik kaip palyginimo priemonė nustatant per garantijų fondą užtikrintinos išmokos dydį.
            
         
               3.
            
            
               Direktyva 80/987 nedraudžia taikyti vienų metų senaties termino darbuotojo prašymui, kad garantijų fondas patenkintų neapmokėtus su darbo užmokesčiu susijusius reikalavimus (lygiavertiškumo principas). Vis dėlto nacionalinis teismas turi patikrinti, ar jo taikymas nėra toks, kad naudojimasis Bendrijos teisėje nustatytomis teisėmis yra praktiškai neįmanomas arba pernelyg sudėtingas (veiksmingumo principas).
            
         
      (1)  OL C 107, 2008 4 26.